Theodora Retno Maruti ya iku maestro beksan Jawa Klasik kang misuwur saka Surakarta. Retno Maruti  lair 8 Maret 1947 (umur 72 taun) ing Baluwarti, Sala, Jawa Tengah. Retno kang kerep diceluk Mbak Utik iki ngrembakakaké lan nguri-uri beksan Jawa sanadyan dhèwèké naté uga sinau joged  kontèmporèr. Retno Maruti kang dadi Dosén Fakultas Seni Pertunjukan ing Institut Kesenian Jakarta (IKJ) wus mbabaraké akeh juru kagungan lan pambeksan klasik mudha.